CELEX: 62015CN0329
Language: et
Date: 2015-07-03 00:00:00
Title: Kohtuasi C-329/15: Eelotsusetaotlus, mille on esitanud Sąd Najwyższy (Poola) 3. juulil 2015 – ENEA SA versus Prezes Urzędu Regulacji Energetyki

28.9.2015   
            
            
               ET
            
            
               Euroopa Liidu Teataja
            
            
               C 320/15
            
         Eelotsusetaotlus, mille on esitanud Sąd Najwyższy (Poola) 3. juulil 2015 – ENEA SA versus Prezes Urzędu Regulacji Energetyki
   (Kohtuasi C-329/15)
   (2015/C 320/22)
   Kohtumenetluse keel: poola
   
      Eelotsusetaotluse esitanud kohus
   
   Sąd Najwyższy
   
      Põhikohtuasja pooled
   
   
      Kaebuse esitaja: ENEA SA
   
      Vastustaja: Prezes Urzędu Regulacji Energetyki
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artiklit 107 tuleb tõlgendada nii, et 10. aprilli 1997. aasta energiaseaduse artikli 9a lõikes 8 (4. märtsi 2005. aasta seaduse, millega muudeti energiaseadust ja keskkonnakaitseseadust (Dz. U. 2005, nr 62, punkt 552) 2006. aastal kehtinud redaktsioonis) sätestatud soojuse ja elektri koostootmisel toodetud elektrienergia ostmise kohustus kujutab endast riigiabi?
            
         
               2.
            
            
               Juhul, kui vastus esimesele küsimusele on jaatav, siis kas Euroopa Liidu toimimise lepingu artiklit 107 tuleb tõlgendada nii, et liikmesriigi asutatud energiaettevõtja, kellele on pandud riigiabina määratletav kohustus, saab siseriiklikus kohtumenetluses tugineda selle sätte rikkumisele?
            
         
               3.
            
            
               Juhul, kui vastused esimesele ja teisele küsimusele on jaatavad, siis kas Euroopa Liidu toimimise lepingu artiklit 107 koostoimes Euroopa Liidu lepingu artikli 4 lõikega 3 tuleb tõlgendada nii, et siseriiklikust õigusest tuleneva kohustuse vastuolu Euroopa Liidu toimimise lepingu artikliga 107 välistab võimaluse määrata rahatrahv kohustuse täitmata jätnud ettevõtjale?